การบอกเลิกสัญญาเช่าก่อนกำหนด มี 3 กรณี ได้แก่กรณีใดบ้าง
การบอกเลิกสัญญาเช่าก่อนกำหนด มี 3 กรณี ได้แก่

             1. กรณีมีข้อตกลงในการบอกเลิกสัญญาเช่าก่อนครบกำหนดในสัญญา ให้ปฏิบัติตามข้อตกลงที่กำหนดในสัญญาเช่านั้น กรณีผู้ให้เช่าบอกเลิกสัญญาเช่าก่อนกำหนด เช่น ผู้ให้เช่าสามารถยกเลิกสัญญาเช่าได้ทันทีหากผู้เช่าค้างค่าเช่าตามสัญญา หรือผู้ให้เช่าบอกเลิกสัญญาเช่าเพราะเหตุผู้เช่าผิดสัญญา ต้องระบุด้วยตัวอักษรที่เด่นชัดกว่าข้อความอื่น และก่อนยกเลิกสัญญาเช่า ผู้ให้เช่าต้องแจ้งผู้เช่าเป็นหนังสือให้ปฏิบัติตามสัญญาล่วงหน้าอย่างน้อย 30 วัน ตามที่มีกำหนดในสัญญา กรณีผู้เช่าบอกเลิกสัญญาเช่าก่อนกำหนด เช่น ผู้เช่าสามารถบอกเลิกสัญญาเช่าเมื่อการบอกกล่าวนั้นได้ทำเป็นหนังสือหรือด้วยวาจาตามแต่ตกลงกันและผู้ให้เช่ายินยอมให้ผู้ให้เช่าออกก่อนครบกำหนด หรือกรณีมีการระบุไว้ว่าถ้าการบอกเลิกสัญญาเช่าก่อนกำหนดนั้นผู้เช่ายินดีให้ผู้ให้เช่าริบเงินประกันได้

             2. กรณีไม่มีข้อตกลงในการบอกเลิกสัญญาเช่าก่อนครบกำหนดในสัญญา เช่นระบุไว้ว่า เช่าภายในกำหนด 1 ปี กรณีผู้ให้เช่าจะบอกเลิกสัญญาเช่าก่อนกำหนด และผู้เช่ายังค้างค่าเช่าอยู่ผู้ให้เช่าต้องบอกกล่าวทวงถามให้ผู้เช่าชำระค่าเช่าก่อนอย่างน้อย 15 วัน หากยังไม่ได้รับชำระค่าเช่า ผู้ให้เช่าจึงจะยกเลิกสัญญาเช่าก่อนครบสัญญาได้ เพื่อเป็นประโยชน์กับผู้เช่าในการจัดหาเงินมาชำระค่าเช่า รวมถึงในการหาและขนย้ายทรัพย์สินต่าง ๆ ของผู้เช่าไปสถานที่เช่าใหม่ โดยที่มีข้อยกเว้นในกรณีที่คู่สัญญามีการกำหนดระยะเวลาการชำระค่าเช่าน้อยกว่า 1 เดือน เช่น การตกลงเช่าและชำระค่าเป็นเป็นรายวันหรือรายสัปดาห์ ในกรณีนี้ผู้ให้เช่าสามารถยกเลิกสัญญาเช่าได้ทันทีหากพบว่าผู้เช่าค้างค่าเช่า กรณีผู้เช่าบอกเลิกสัญญาเช่าก่อนกำหนด แต่ต้องเป็นกรณีผู้เช่าไม่ค้างค่าเช่า โดยผู้เช่าสามารถบอกเลิกสัญญาเช่าเมื่อการบอกกล่าวนั้นได้ทำเป็นหนังสือหรือด้วยวาจาตามแต่ตกลงกันและผู้ให้เช่ายินยอมให้ผู้ให้เช่าออกก่อนครบกำหนด หากมีการริบเงินประกันหรือเบี้ยปรับใดให้ผู้ให้เช่าแจ้งแก่ผู้เช่าด้วย

               3. กรณีไม่มีข้อตกลงในการบอกเลิกสัญญาเช่าและสัญญาเช่าไม่มีกำหนดเวลา คู่สัญญาสามารถบอกเลิกสัญญาเช่าได้ทุกเมื่อ แต่ต้องให้อีกฝ่ายรู้ตัวก่อนชั่วกำหนดเวลาชำระค่าเช่าระยะหนึ่งเป็นอย่างน้อย แต่ไม่เกิน 2 เดือน ตามประมวลกฎหมายแพ่งและพาณิชย์มาตรา 566
กฎหมายเช่าซื้อ,กฎหมายนิติกรรม-สัญญา-ข้อสัญญาไม่เป็นธรรม